Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 1121/13/1102	Bratislava II, 7.3.2014
EEČ : 2-9-92-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, , XXXXX
napriek zákonnej vyživovacej povinnosti prispievať na výživu svojej dcéry XXXXX, nar. XXXXX a maloletého syna XXXXX, nar. XXXXX, vyplývajúcej mu z ustanovenia § 62 zákona č. 36/2005 Z. z. o rodine, deklarovanej mu aj rozsudkom Okresného súdu Bratislava II sp.zn. XXXXX zo dňa XXXXX, právoplatným dňa XXXXX, mesačne vo výške 1.700,- Sk (56,42€) na dcéru XXXXX a vo výške 1.300,- Sk (43,15€) na syna XXXXX vopred vždy do 15-teho dňa v mesiaci, do rúk matky oprávnených detí XXXXX, si túto svoju zákonnú vyživovaciu povinnosť riadne neplnil v XXXXX v XXXXX ako ani nikde inde, od mesiaca november 2011 až do 24.12 2013,čím mu vznikol dlh na výživnom vo výške 2.589,07€, a uvedeného konania sa dopustil napriek tomu, že trestným rozkazom Okresného súdu Bratislava II sp.zn. XXXXX zo dňa XXXXX, právoplatným dňa XXXXX, bol odsúdený za trestný čin zanedbania povinnej výživy podľa § 207 ods. 1, ods. 3 písm. b) Trestného zákona,

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ Odboru kriminálnej polície Okresného riaditeľstva Policajného zboru Bratislava II viedol pod č.v.s. XXXXX trestné stíhanie obvineného XXXXX (ďalej aj ako „obvinený“) prečin zanedbania povinnej výživy podľa § 207 ods. 1, ods. 3  písm. b), písm. c) Trestného zákona na vyššie uvedenom skutkovom základe.

	Dňa 06.03.2014 predložil vyšetrovateľ Odboru kriminálnej polície Okresného riaditeľstva Policajného zboru Bratislava II prokurátorke Okresnej prokuratúry Bratislava II príslušný spisový materiál spolu s návrhom na zastavenie trestného stíhania podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku, ktorého preskúmaním som dospela k záveru, že je dôvodný.

Obvinený je zo spáchania skutku, ktorý predbežne napĺňa znaky prečinu zanedbania povinnej výživy podľa § 207 ods. 1, ods. 3  písm. b), písm. c) Trestného zákona, usvedčovaný zápisnicou o trestnom oznámení poškodenej XXXXX, rozsudkom Okresného súdu Bratislava II sp.zn. XXXXX, trestným rozkazom Okresného súdu Bratislava II sp.zn. XXXXX, rodnými listami oprávnených detí, potvrdeniami o návšteve školy oprávnenými deťmi a ostatnými listinnými dôkazmi, ktoré tvoria súčasť vyšetrovacieho spisu.

	Vo vyšetrovacom spise sa taktiež nachádza oznámenie Mesta XXXXX o úmrtí obvineného, ktorý mal zomrieť dňa XXXXX v XXXXX. Uvedená skutočnosť má za následok neprípustnosť trestného stíhania obvineného, v ktorom už nemožno ďalej pokračovať.

Podľa § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom k vyššie uvedenému som rozhodla spôsobom uvedeným vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry Bratislava II do troch dní od oznámenia uznesenia. Sťažnosť má odkladný účinok. (§ 215 odsek 6 Trestného poriadku)

JUDr. Zuzana Križanová
prokurátorka